ช่วงกลางดึกประมาณตี2 หรือตี3 จะมีอาการหายใจไม่ออก เจ็บหน้าอกอย่างรุนแรง เวลาหายใจรู้สึกเหมือนอากาศลงไปไม่ถึงท้องจะอยู่ประมาณบนเนินอกราวๆนี้ค่ะ และจะมีอาการปวดเนื้อปวดตัวคล้ายๆนอนตกนหรือนอนผิดท่า พอเช้ามานิ้วมือจะบวมเหมือนถูกสัตว์มีพิษต่อย ไปตรวจที่โรงพยาบาลบอกว่าเป็นกรดไหลย้อนค่ะ กินยาที่ให้มาแล้วอาการดีขึ้น แต่ไม่ค่อยเข้าใจตรงที่ อาการปวดกับมือบวมเกิดจากโรคนี้ด้วยหรือไม่และอีก 1 คำถามค่ะ คือเมื่อเดือนที่แล้วทางที่ทำงานจัดให้มีการตรวจสุขภาพประจำปี ผลการเอ็กซเรย์ทรวงอกเค้าบอกว่่า เงาะกระบังลมด้านซ้ายผิดปกติ มันคืออาการของกรดไหลย้อนหรือเปล่าคะ
สวัสดีค่ะกรดไหลย้อนอาจมีอาการจุกแน่นใต้ลิ้นปี่ รู้สึกออกร้อนที่หน้าอก เรอเปรี้ยวบ่อย คลื่นไส้ กลืนลำบาก เป็นต้น การรักษาคือการลดกรดในกระเพาะอาหารจากยาร่วมกับปรับเปลี่ยนพฤติกรรม เช่น หลีกเลี่ยงอาหารรสจัด ลดการทานบุฟเฟต์ ไม่นอนหลังทานอาหารทันที ควรนอนหลังจากทาน 2-3 ชม. ไม่สวมเสื้อผ้ารัดรูป โดยทั่วไปอาการบวมที่นิ้วและภาพเอกซเรย์ที่พบว่าเงากระบังลมซ้ายผิดปกติไม่เกี่ยวข้องกับโรคกรดไหลย้อน อย่างไรก็ตาม ภาพเอกซเรย์ปอดผิดปกตินั้นควรไปพบแพทย์และปรึกษาเพิ่มเติมค่ะ